**Neuitare**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

in memoriam Vasile Mardare

Doar o zi este hotarul peste care viața trece

și pășind în moartea crudă lași durerea ta să plece,

într-un cui plânge chitara, a rămas a nimănui,

melodia întristării e în sufletul oricui.

O cabană te așteaptă printre stele, sus , în cer,

să îți dormi somnul cuminte cu luceafărul străjer,

uite câtă lume vine să-ți aducă-n dar o floare,

hai, ridică-te și cântă, cântă-ne din nou, Mardare!

Ia chitara iar în brațe pentru ultimul concert,

să ne spui La revedere, dragii mei, acum vă iert,

nu v-am cunoscut iubirea, v-am cântat în nopți prea lungi,

te salut și plec spre casă, generație în blugi.

Adina V.

30.04.2018

Azi, 30.04.2018 Vasile Mardare a plecat spre cer...